kalixlouiis/myanmar-wikipedia-corpus huggingface dataset:
ဘေးထွက်-ဆိုးကျိုးတော့ရှိမယ်။
ဥပမာ ခြေသည်းလက်သည်းပျက်စီးနိုင်သည်။
Immunotherapy ခုခံအားဆေးနည်း။
Diphencyprone (DCP) ဆေးသုံးတယ်။
Interferon (အင်တာဖရွန်) ထိုးဆေးလဲသုံးသည်။
အလားအလာ ကြွက်နို့ဖြစ်စေတဲ့ ဗိုင်းရပ်စ်ကတော့ မသေပါ။
ပြန်ဖြစ်နိုင်သည်။
တနေရာမှာ အသစ်ပေါ်မယ်။
ကြွက်နို့ကို တစ်နည်းနဲ့ မရရင် နောက်တစ်နည်းသုံးပြီး ကုရတတ်ပါတယ်။
အပြီးတိုင် ပျောက်သွားတာရှိသလို ပြန်လဲ ဖြစ်တတ်သည်။
လိင်လမ်းကြောင်းကြွက်နို့က ပိုပြီး ပြန်ဖြစ်တတ်သည်။
အုန်းပင် ကိုးကား Category:ရန်ကုန်တိုင်းဒေသကြီးရှိ ရွာများ။
အုန်းဆီကို ဘယ်လိုသုံးလဲဆိုတာနဲ့ပတ်သက်ပြီး ကမ္ဘာဟောင်း (၁၉ ရာစုမတိုင်မီ) နဲ့ ကမ္ဘာသစ်ကို ခွဲခြားလိုက် မယ် ဆိုရင် ဘိုးတော်ဘုရား လက်ထက်တုန်းက အုန်းဆီကို မြန်မာတွေဟာ ကေသာအတွက် အဓိကထား အသုံးပြုခဲ့ ကြပါတယ်။
ကျန်းမာရေးအတွက် ထိပ်ကပ်နာပေါက်တာတို့မှာ အသုံးပြုကြပါတယ်။
တခြားနိုင်ငံတွေမှာတော့ အလှအပအတွက်သာမက ထိပ်ပြောင်ခြင်း၊ ပွန်းပဲ့ခြင်း၊ မီးလောင်ဒဏ်ရာ၊ ပန်းနာ၊ အအေး မိဖျားနာ၊ ချောင်းဆိုးခြင်း၊ နားကိုက်ခြင်း၊ ဖျားနာခြင်း စတဲ့နေရာတွေအတွက် အသုံးပြုကြပါတယ်။
ခေတ်သစ်မှာတော့ ယားနာ၊ ရေယုန်၊ ဝက်သက်၊ ဒက်နဲ့ အရိုးပွရောဂါတွေမှာပါ အသုံးပြုနိုင်တဲ့အထိ ထွန်းကား တိုးတက် ခဲ့ပါတယ်။
ကျောက်ကပ်နဲ့ အသည်းရောဂါတွေအတွက်လည်း ကာကွယ်ပေးပါတယ်။
အုန်းဆီမှာ Lauricacid ပေါတယ်။
ဒီအက်ဆစ်ကို မိခင်နို့မှာလည်း တွေ့ရှိနိုင်တယ်။
မွေးကင်းစကလေးငယ်ရဲ့ ကိုယ်တွင်း အင်္ဂါများကို သန်မာကြံ့ခိုင်စေ တယ်။
ခန္ဓာကိုယ်က အလွယ်တကူ ချေဖျက်နိုင်တဲ့ ဖက်တီး အက်ဆစ် ပါဝင်တဲ့အတွက် အားအင်အဖြစ် အလွယ်တကူ ပြောင်းလဲနိုင်တယ်။
ဘက်တီးရီးယားတွေကို သေစေနိုင်တဲ့ သတ္တိထူးရှိတယ်။
တစ်ခါတစ်လေမှာ တစ်ကိုယ်လုံး အေးစက်ပြီး ချမ်းစိမ့်စိမ့် ဖြစ်နေလေ့ရှိပါတယ်။
အဲ့ဒီလိုအခါမျိုးမှာ မီးလှုံမယ့်အစား အုန်းဆီလေးကိုသာ စမ်းသုံးကြည့်ပါလို့ အကြံပြု ချင်ပါတယ်။
အုန်းဆီဟာ ကိုယ် တွင်းအပူချိန် (သွေးဖိအား) ကို ကောင်းမွန်စေပြီး အုန်းဆီထဲမှာပါရှိတဲ့ ဖက်တီး အက်ဆစ်တွေကို လောင်ကျွမ်း စေတဲ့ အတွက် ကိုယ်တွင်း အင်္ဂါများကို တိုးတက်ကောင်းမွန်စေပါတယ်။
ခံတွင်း ကျန်းမာရေး အုန်းဆီဟာ ခံတွင်းရှိ အနံ့အသက်ဆိုးများကို ဖယ်ရှားပေးပြီး သွားပျက်စီးခြင်း၊ သွားဖုံးရောဂါများအတွက်လည်း ကာကွယ်ပေးပါတယ်။
သွားကို အုန်းဆီနဲ့ ရောပြီး တိုက်ပေးပါက ခံတွင်းအနံ့ ကောင်းမွန်ပြီး သွားတွေ ကျန်းမာ သန်မာလာစေမှာ ဖြစ်ပါတယ်။
ဟင်းသီးဟင်းရွက် ဆီများထက် ပိုထူး အုန်းဆီဟာ တခြားသော ဟင်းသီး ဟင်းရွက်ဆီများထက် ပိုပြီး ထူးခြားများပြားတဲ့ သတ္တိတွေ ရှိပါတယ်။
အမျိုးမျိုး သော ဘတ်တီးရီးယားများ၊ ဗိုင်းရပ်စ်ပိုးမွှားများ၊ ယားနာများကို သေစေနိုင်ပြီး ဝမ်းချုပ်ခြင်းမှလည်း ကင်းဝေးစေပါ တယ်။
ကျောရိုးမကြီး ကင်ဆာ၊ အနောက်တိုင်းက အမျိုးသမီးတွေ အဖြစ်များတဲ့ ရင်သားကင်ဆာနဲ့ တခြားသော ကင်ဆာ အမျိုးအစားတို့ကိုလည်း ကာကွယ်ပေးပါတယ်။
ကေသာကို အကျိုးပြု အုန်းဆီဟာ ကေသာတွင်းမှာ ရှိတဲ့ ပရိုတင်းဓာတ်တွေကို ပိတ်ဆို့ထားနိုင်တဲ့အတွက် ကေသာတွင်း ပရိုတင်းဓာတ် ဆုံးရှုံးမှု မဖြစ်တော့ပါဘူး။
ပိုးသားလေးလို ရွှန်းစိုသန်စွမ်း တောက်ပြောင်စေပြီး ဒက်ပေါက်ခြင်းမှလည်း ကင်းဝေး စေပါတယ်။
အရေပြား အုန်းဆီဟာ အသားရေကိုလည်း ရွှန်းစိုစေပြီး ဝက်ခြံကိုလည်း အမြန်ဆုံး ကုသပေးနိုင် ပါတယ်။
အရေပြားထဲကို ဖောက်ဝင်နိုင်စွမ်းရှိပြီး အညစ်အကြေးတွေကို ဖယ်ရှားသန့်စင် ပေးနိုင်ပါတယ်။
ဝက်ခြံအတွက် အုန်းဆီပါး⁠ပါးလေးကို မနက်တိုင်း လိမ်းပေးပါ။
ပထမမှာ ဝက်ခြံဟာ ပိုပြီးဆိုးရွားလာတဲ့ ပုံစံရှိလာနိုင်ပါတယ်။
မကြောက်ပါနဲ့။
မကြာခင် လျော့ပါး ပျောက်ကွယ်သွားမှာ ဖြစ်ပါတယ်။
ဆက်တိုက်လေးသာ အသုံးပြု ပေးပါ။
အုန်းဆီကို အရေပြားအတွက် ပုံမှန်အသုံးပြုပေးမယ် ဆိုရင် အရေပြားအတွက် ပြဿနာတွေဟာ နောက် နောင်ဖြစ် ပေါ်လာမှာ မဟုတ်တော့ပါဘူး။
တောင်ပစိဖိတ်ကျွန်းက ကျွန်းသား၊ ကျွန်းသူတွေဟာ အုန်းဆီကို နေ့စဉ်ပုံမှန် အ သုံးပြုကြပါတယ်။
နေရောင်ထဲ အပြင်မသွားခင် အုန်းဆီလိမ်းပြီးမှ သွားလေ့ရှိကြပါတယ်။
ဘာဖြစ်လို့လဲ ဆိုတော့ အုန်းဆီဟာ အကောင်းဆုံး နေရောင်ကာခရင်မ် တစ်မျိုးပဲ ဖြစ်ပါတယ်။
အုန်းဆီကို နေလောင်ဒဏ် အသားရေများအတွက်လည်း အသုံးပြုနိုင်ပါသေးတယ်။
အမာရွတ်၊ မှဲ့ခြောက်များ၊ ကြွက်နို့များကိုလည်း အုန်းဆီဟာ ဖယ်ရှားနိုင်ပါတယ်။
အုန်းဆီကို အပူပေးပြီး နွေးတေးတေး အဆင့်မှာ လိမ်းပေးရမှာ ဖြစ်ပါတယ်။
ပူနွေးတဲ့ အုန်းဆီ အနေအထားကို အရေပြားဟာ ကောင်းစွာ စုပ်ယူနိုင်မှာ ဖြစ်ပြီး အဲဒီ့လိမ်းထားတဲ့ နေရာကို ပတ်တီးနဲ့ ထပ်ပြီး စည်းပေးရမှာ ဖြစ်ပါတယ်။
ဆောင်းဦးရွက်ကြွေ ကွဲမျက်ခြေ ဟေမာန်ဆောင်းရဲ့ တံခါးပေါက်ကို ရောက်လာတဲ့အခါ ပျိုတို့ရဲ့ ခြေဖဝါးဟာ ဘယ်အမာခံ မျက်နှာပြင်မှ မနင်းရဘဲ ကွဲအက်ပြတ်ရွေ့လာပါတယ်။
အဲဒီ့လို အခါမျိုးမှာ အုန်းဆီနဲ့ ခြေဖနောင့်ကို လိမ်းပေးလိုက်ပါ။
ခြေဖဝါးကွဲတာ အပြင် ခြေထောက်မှာ ယားနာတွေ ပေါက်ရင်လည်း အုန်းဆီကို အသုံးပြုနိုင်ပါသေးတယ်။
ဝိတ်ကျစေ အုန်းဆီဟာ ဝိတ်ကျစေမယ်ဆိုရင် ပျိုတို့ မျက်ခုံးလေးတော့ နည်းနည်း ပင့်ချင်မယ် ထင်တယ်။
ဒီလိုရှိပါတယ်။
အုန်းဆီဟာ ကိုယ်တွင်း ဇီဝကမ္မဖြစ်စဉ်တွေကို ကောင်းမွန် ဖြောင့်ဖြူးသွက်လက်စေတာမို့ ကိုယ်တွင်းရှိ အဆီပိုများကို ဖယ်ရှားပေးသွားပြီး အားအင်ကြွက်သား အဖြစ်သို့ ဖန်တီးလိုက်ပါတယ်။
ဒီလိုနဲ့ ကိုယ်အလေးချိန်တိုးခြင်းမှ တစ်ခါတည်း ကာကွယ်ပေးပြီးသား ဖြစ်သွားပါတော့တယ်။
ပေပင်သည် အပူပိုင်းအပူပိုင်းအရပ်ဒေသ၌ ပေါက်လေ့ရှိသည်။
ပေပင်မှ ပေရည်ကိုရသည်။
ထန်းပင်ထက် လုံးပတ်ကြီး၍ အရွက်လည်းကြီးသည်။
ပေပင်၏အသက်မှာ နှစ် ၆၀ခန့် ရှည်သည်ဟု ဆိုသည်။
ပေတစ်သီး ကျီးတစ်သား ဆိုသော စကားပုံအတိုင်း ပေပင်သည် တစ်ကြိမ်သီးပြီးလျှင် သွေ့ခြောက်၍ သေသွားသည်။
မြန်မာ့စွယ်စုံကျမ်း အတွဲ-၁၀ ကိုးကား Category:အပင်များ ပေပင် လည်းတကယ် ဟုတ်ပါတယ် တသီးသီးpမသေဘူး နောက် ထပ် သီးတော့မယ် အကို ပေပင် အကြောင်းလည်း ကောင်းကောင်းမသိလို့ နစ် ထပ်ပေးပင် ကြောင်း သိရင် ရှင်းပြပေးပါ အကို မသိရင်စာဖတ်ဟ။
ပယ်ပုံတော်ဝင်း အမရပူရမြို့နန်းတည် ဗဒုံမင်းကြီးခေါ် ဘိုးတော်ဘုရားတည်ဆောက်ခဲ့သော ပယ်အတိုင်းအတာ စံနှုန်းပြ ကျောက်စာဖြစ်သည်။
တည်နေရာ အကွက် ၉၀၃၊ သီတာအေးရပ်ကွက်၊ ချမ်းမြသာစည်မြို့နယ်၊ မန္တလေးမြို့။
အရှေ့ဘက်တွင် အဓိကရုဏ်းနှိမ်နင်းရေး ရဲတပ်ဖွဲ့ဝင်း၊ အနောက်ဘက်တွင် ဘုံကျော်ကျောင်းတိုက်၊ တောင်ဘက်တွင် စစ်ကိုင်းလမ်းခွဲနှင့် ချမ်းမြသာစည်ရပ်ကွက်၊ မြောက်ဘက်တွင် ရတနာပုံကားကြီးကွင်း တည်ရှိသည်။
ခေတ်ကာလ အမရပူရခေတ်လက်ရာ ကျောက်စာနှင့် ကျောက်တိုင်များကို စကျင်ကျောက်ဖြင့် ထွင်းထုထားသည်။
ထူးခြားချက် ဘုရင်ပိုင်မြေနှင့် ပြည်သူပိုင်မြေတပယ်၏ အတိုင်းအတာကို ကျောက်တိုင်များဖြင့် စံနမူနာပြ စိုက်ထူထားသည်။
ကျောက်စာတွင် မြန်မာ့ရိုးရာတိုင်းတာမှု စံနှုန်းပါသည်။
သမိုင်းအကျဉ်း ပယ်ပုံတော်ဝင်းကို သီရိပဝရပိယောနန္တယသတြိဘဝနာဒိတျာဓိပတိ ပဏ္ဍိတမဟာဓမ္မရာဇာဓိရာဇာ မည်သော ဆင်ဖြူများရှင်မင်းတရား ဘိုးတော်ဗဒုံမင်းသည် မဟာပထဝီဖြစ်သော ဤမြေကြီးသည် ယူဇနာ နှစ်သိန်းလေးသောင်းရှိရာ ဆံခြည်တစ်ခြမ်း၊ နှမ်းတစ်လုံးရှိအရာတို့ကို အလေးအမြတ်ပြုစေရန် ပြည်သူပြည်သားတို့ ကန်သင်း၊ ကန်ပိုင်၊ နယ်စပ်အငြင်းအခုံ ခိုက်ရနမဖြစ် အပြစ်ကင်းလွတ်စေရန် ပညာရှိတို့နှင့် နှီးနှောတိုင်ပင်ပြီး ပကတိပယ်နှင့် မင်းပယ်နှစ်ရပ်ကို ကျမ်းဂန်လာထုံးစံဥပဒေနှင့်အညီ နေရာ၊ ဝင်းသတ်မှတ်၍ ကျောက်တိုင်များ စိုက်ထူတော်မူခဲ့သည်။
အငြင်းအခုံတစ်ခုပေါ်လာပါက ပကတိပယ်၊ မင်းပယ်တို့စံနှုန်းများနှင့် တိုင်းတာဆုံးဖြတ်စေရန် ကျောက်စာများဖြင့် ရေးသားစိုက်ထူခဲ့သည်။
ပကတိပယ်တွင် တစ်ဘက် ၂၅ တာ၊ စတုရန်းလေးဘက်တွင် တာ ၁၀၀၊ မင်းပယ်တွင် တစ်ဘက် ၃၅ တာ၊ နှစ်တောင်၊ တစ်မိုက်၊ လေးသစ် စတုရန်းလေးဘက်တွင် ၁၄၁ တာ၊ နှစ်တောင်၊ ၁၆ သစ် ဖြစ်၏။
လက်သစ်တောင်တာ အခြင်ကို ဆန်ဖြူခွံနက် စပါးခုနှစ်လုံးသော် လက်တစ်သစ်၊ နှစ်ဆယ့်လေးလက်သစ်သော် တစ်တောင်၊ ခုနှစ်တောင်သော် တစ်တာဖြစ်သည် ဟူသော ကျမ်းဂန်နှင့်အညီ ထည့်သွင်းရေးထိုးထားသည်။
အမျိုးအစား သံကူကွန်ကရစ်ကျောက်စာရုံ နှစ်ရုံရှိပြီး ပယ်အတိုင်းအတာ စကျင်ကျောက်တိုင်များ ရှိသည်။
လက်ရှိအခြေအနေ ကျောက်စာ၊ ကျောက်စာရုံနှင့် စိုက်ထားသော ကျောက်တိုင်များအားလုံး မူလအတိုင်း မပျက်မစီး ရှိနေပါသည်။
ကျောက်စာရုံနှစ်ရုံကို လက်ရန်းများဖြင့် ဧရိယာပြုဝန်းရံထားပြီး စံနှုန်းပြကျောက်တိုင်များကိုမူ သံပန်းများဖြင့် အုပ်မိုးထိန်းသိမ်းထားသည်။
ထိန်းသိမ်းမှု ရှေးဟောင်းသုတေသန၊ အမျိုးသားပြတိုက်နှင့် စာကြည့်တိုက်ဦးစီးဌာနက ဝင်းခြံတစ်ခုလုံးကို ဝင်းခတ်ထိန်းသိမ်း စောင့်ရှောက်ထားသည်။
မန္တလေးဒေသ ရှေးဟောင်းအဆောက်အအုံများမှတ်တမ်း၊ အမှတ် (၁)၊ ရှေးဟောင်းသုတေသန၊ အမျိုးသားပြတိုက်နှင့် စာကြည့်တိုက်ဦးစီးဌာန၊ ဒုကြိမ်၊ ဖေဖော်ဝါရီ ၂၀၁၁။
အကိုးအကား Category:မြန်မာနိုင်ငံရှိ ရှေးဟောင်းအမွေအနှစ် အဆောက်အအုံများ Category:မန္တလေး။
စီးပွားရေး (သို့) စီးပွားရေးစနစ်တွင် ကုန်ထုတ်လုပ်မှု၊ ဖြန့်ချိရေး (သို့) ကုန်သွယ်မှု နှင့် ကန့်သတ်ချက်ရှိသော ကုန်စည်များ နှင့် ဝန်ဆောင်မှုများကို နယ်မြေတစ်ခုအတွင်း အမျိုးမျိုးသော ကိုယ်စားလှယ်တို့မှ သုံးစွဲမှု စသည်တို့ ပါဝင်သည်။
စီးပွားရေးဆိုင်ရာ ကိုယ်စားလှယ်များသည် သီးခြားရပ်တည်သူများ၊ စီးပွားရေးလုပ်ငန်းများ၊ အဖွဲ့အစည်းများ (သို့) အစိုးရအဖွဲ့အစည်းများ စသည်တို့ ဖြစ်နိုင်သည်။
ထိုဖလှယ်မှုလုပ်ငန်းသည် ပါဝင်သူနှစ်ဦးက ဖလှယ်မည့်ကုန်ပစ္စည်း (သို့) ဝန်ဆောင်မှု၏ သတ်မှတ်ငွေကြေးစနစ်ဖြင့် ဖော်ပြထားသော တန်ဖိုး သို့ ဈေးနှုန်းတစ်ခုကို သဘောတူညီမှုရရှိလျှင် ဖြစ်ပေါ်သည်။
ယခင်အခါက စီးပွားရေးဆိုင်ရာ ဆောင်ရွက်မှု များသည် သဘာ၀သယံဇာတများ၊ လုပ်သားများ နှင့် ရင်းနှီးမြှုပ်နှံမှုများ စသည်တို့ဖြင့် စုပေါင်းထားသည်ဟု ယူဆခဲ့ကြသည်။
ထိုအမြင်သည် အတတ်ပညာ၏ရလဒ်ဖြစ်သော နည်းပညာ၏တန်ဖိုး (အလိုလျောက်လုပ်ဆောင်မှု၊ လုပ်ငန်းဆောင်ရွက်မှု ကို မြန်ဆန်လာစေမှု၊ ကုန်ကျစရိတ်လျော့ကျလာမှု)၊ နှင့် ဆန်းသစ်ပြောင်းလဲမှု (ကုန်စည်အသစ်များ၊ ဝန်ဆောင်မှုများ၊ လုပ်ငန်းဆောင်ရွက်မှုများ၊ ဈေးကွက်အသစ်များ၊ ဈေးကွက်ချဲ့ထွင်မှုများ၊ ဈေးကွက် ကွဲပြားခြားနားမှုများ၊ ဈေးကွက်ထိုးဖောက်မှုများ၊ အမြတ်ငွေတိုးပွားမှုနည်းအသစ်များ) စသည်တို့ကို လျစ်လျူရှု့ထားလျက် ရှိသည်။
စီးပွားရေးစနစ်တစ်ခုသည် ယဉ်ကျေးမှု၊ တန်ဖိုးထားမှု၊ ပညာရေး၊ နည်းပညာဖွံ့ဖြိုးတိုးတက်မှု၊ သမိုင်းကြောင်း၊ လူမှုအဖွဲ့အစည်း၊ နိုင်ငံရေး ဖွဲ့စည်းပုံ နှင့် ဥပဒေစနစ်၊ ထိုနိုင်ငံ၏ မြေမျက်နှာသွင်ပြင်အနေအထား၊ သဘာ၀အရင်းမြစ်တည်ရှိမှု ဂေဟစနစ် စသည့် အဓိကအခြေခံအကြောင်းအရာတို့၏ ဆောင်ရွက်မှု လုပ်ငန်းစဉ်တို့၏ ရလဒ်ဖြစ်သည်။
စီးပွားရေးတိုင်းတာချက်များ နိုင်ငံတစ်နိုင်ငံ၏ စီးပွားရေးကို တိုင်းတာနိုင်သော နည်းလမ်းများ အမြောက်အမြားရှိသည်။
ထိုကဲ့သို့ စီးပွားရေးကို တိုင်းတာနိုင်သော အချက်များတွင် အောက်ပါနည်းလမ်းများ ပါဝင်သည်။
စားသုံးသူ၏သုံးစွဲမှု့ (Consumer Spending) ငွေကြေးလှဲလှယ်နှုန်း (Exchange Rate) ရင်းနှီးမြှုပ်နှံမှု့တစ်ခု၏ ဂျီဒီပီ (GDP per capital) ဂျီအန်ပီ (GNP) စတော့ဈေးကွက် (Stock Market) အတိုးနှုန်း (Interest Rate) နိုင်ငံ၏အကြွေး(Government Debt) ငွေကြေးဖောင်းပွမှု့နှုန်း (Rate of Inflation) အလုပ်လက်မဲ့နှုန်း (Unemployment) ကုန်သွယ်မှု့ဟန်ချက် (Balance of Trade) ဂျီဒီပီ နိုင်ငံတစ်နိုင်ငံ၏ ဂျီဒီပီသည် ထိုနိုင်ငံ၏ စီးပွားရေး ပမာဏကို တိုင်းတာနိုင်သည်။
ထို့အတူ နိုင်ငံ၏ ဂျီဒီပီကောင်း၊ မကောင်းကို စီးပွားရေးတိုးတက်မှုဖြင့် တိုင်းတာနိုင်သည်။
စီးပွားရေးစနစ်ကောင်းမွန်မှသာ နိုင်ငံဝင်ငွေကောင်းလာပြီး နိုင်ငံအတွက်လိုအပ်သော ဓနအင်အား ပြည့်ဝပြီး လူမှုရေး၊ စီးပွားရေး၊ ပညာရေး၊ ကာကွယ်ရေး လုပ်ငန်းများ တိုးချဲ့ဆောင်ရွက်နိုင်မည်။
ကဏ္ဍ:ပင်မ အကြောင်းအရာ ဆောင်းပါးများ။
ဈေးကွက်ထိုးဖောက်ခြင်း ဆိုသည်မှာ ဖောက်သည်များကို ရယူခြင်း၊ စိတ်ကျေနပ်မှုပေးခြင်းနှင့် ထိန်းသိမ်းခြင်းဟူသော လုပ်ဆောင်ချက် ဖြစ်သည်။
၎င်းသည် စီးပွားရေးစီမံခန့်ခွဲမှုနှင့် ကူးသန်းရောင်းဝယ်ရေး၏ အဓိက အစိတ်အပိုင်းများထဲမှ တစ်ခုဖြစ်သည်။
ဈေးကွက်ထိုးဖောက်ခြင်းကို အများအားဖြင့် ရောင်းချသူ၊ ပုံမှန်အားဖြင့် လက်လီရောင်းချသူ သို့မဟုတ် ထုတ်လုပ်သူက လုပ်ဆောင်သည်။
ထုတ်ကုန်များကို အခြားစီးပွားရေးလုပ်ငန်းများသို့ (B2B) သို့မဟုတ် စားသုံးသူများထံသို့ တိုက်ရိုက် (B2C) ဈေးကွက်ရှာဖွေနိုင်သည်။
တစ်ခါတစ်ရံတွင် လုပ်ငန်းတာဝန်များကို မီဒီယာ၊ ဈေးကွက်သုတေသန သို့မဟုတ် ကြော်ငြာအေဂျင်စီကဲ့သို့သော အထူးပြု ဈေးကွက်ရှာဖွေရေးကုမ္ပဏီများသို့ ကန်ထရိုက်ပေးအပ်လေ့ရှိသည်။
တစ်ခါတစ်ရံတွင် ကုန်သွယ်ရေးအသင်းအဖွဲ့တစ်ခု သို့မဟုတ် အစိုးရအေဂျင်စီတစ်ခု (စိုက်ပျိုးရေးဈေးကွက်ရှာဖွေရေးဝန်ဆောင်မှုအဖွဲ့ကဲ့သို့) သည် စက်မှုလုပ်ငန်းတစ်ခုလုံး သို့မဟုတ် ဒေသတစ်ခုလုံးအတွက် ကိုယ်စားပြု၍ ကြော်ငြာပေးတတ်သည်၊ ၎င်းတို့မှာ မကြာခဏဆိုသလို သီးခြားအစားအစာအမျိုးအစားတစ်ခု (ဥပမာ Got Milk?)၊ သီးခြားဒေသတစ်ခုမှ အစားအစာ၊ သို့မဟုတ် မြို့တစ်မြို့ သို့မဟုတ် ဒေသတစ်ခုကို ခရီးသွားလာရေးနေရာတစ်ခုအဖြစ် ကြော်ငြာခြင်းတို့ ဖြစ်သည်။
ဈေးကွက်ဦးတည်ချက်များ ဆိုသည်မှာ စျေးကွက်စီမံကိန်းရေးဆွဲရာတွင် ထည့်သွင်းစဉ်းစားသင့်သော အကြောင်းအချက်များနှင့် ပတ်သက်သည့် အတွေးအခေါ်များ ဖြစ်သည်။
Mc Namara (1972) cited in Deshpande, R., Developing a Market Orientation, Thousand Oaks, CA, Sage, 1999, p. 11 ထုတ်ကုန်၏ အသေးစိတ်အချက်အလက်များနှင့် ၎င်းကို မည်သို့ရောင်းချမည်ကို ဖော်ပြသည့် ဈေးကွက်ရှာဖွေရေးရောစပ်မှု (marketing mix) သည် ထုတ်ကုန်ကို ကြော်ငြာရန် အသုံးပြုမည့် လမ်းကြောင်းများအပါအဝင်၊ ထုတ်ကုန်ကို ဝန်းရံနေသော ပတ်ဝန်းကျင်၊ ဈေးကွက်ရှာဖွေရေးသုတေသနနှင့် ဈေးကွက်သုတေသန၏ ရလဒ်များ၊ နှင့် ထုတ်ကုန်၏ ပစ်မှတ်စျေးကွက်၏ လက္ခခဏာများ ၏ သက်ရောက်မှုကို ခံရသည်။
ဤအချက်များကို ဆုံးဖြတ်ပြီးသည်နှင့် စျေးကွက်ရှာဖွေသူများသည် ကူပွန်များနှင့် အခြားသော ဈေးနှုန်းဆွဲဆောင်မှုများကို အသုံးပြုခြင်းအပါအဝင် ထုတ်ကုန်ကို မြှင့်တင်ရန် မည်သည့်နည်းလမ်းများကို အသုံးပြုမည်ကို ဆုံးဖြတ်ရမည်ဖြစ်သည်။
(၁) ဆဝိကလျာဏ = အရေအဆင်းကောင်းခြင်း။
(၂) မံသကလျာဏ = အသားအရေ ပြည့်ဖြိုးကောင်းမွန်ခြင်း။
(၃) အဌိကလျာဏ = အရိုးအဆစ်ပြေပြစ်ကောင်းမွန်ခြင်း။
(၄) ကေသကလျာဏ = ဆံပင်ကောင်းခြင်း။
(၅) ဝယကလျာဏ = အရွယ်တင်ခြင်း။
သုခမှတ်စု အကိုးအကား Category:ဗုဒ္ဓဘာသာ။
နာဂလေ=ပျို့အန်ခြင်းအမှုကိုပြုသောလေ။
ကုမ္မလေ=မျက်စိခံတွင်းတို့မှ ဖွင့်ခြင်းပိတ်ခြင်းအမှုကိုပြုသောလေ။
ကိကရလေ=ချောင်းဆိုးခြင်း ချေဆတ်ခြင်းအမှုကိုပြုသောလေ။
ဒေဝဒတ္တလေ=သမ်းသေခြင်းအမှုကိုပြုသောလေ။
ဝနေဉ္စလေ=ဟစ်အော်ကြွေးကြော်ခြင်းအမှုကိုပြုသောလေ။
သုခမှတ်စု အကိုးအကား Category:ရိုးရာ ဆေးပညာ။
ရန်သူ သူမိုက် သူ့ကျေးဇူးကိုချေတတ်သောသူ သူ့ပစ္စည်းကိုလိုချင်တတ်သောသူ သေသောက်ကြူးသူ ဆုံးမမခံလိုသူ အမွတ်နှစ်ပါးကိုမမြင်သူ မတည်ကြည်သူ မိမိအပြစ်ကိုမမြင်သူ သူ့အပြစ်ကိုမြင်တတ်သောသူ။
သုခမှတ်စု အကိုးအကား။
ကမ္ဘာဦးပင်၊ ဂင်ဂိုပင် ဟု ခေါ်တွင်သည်။
နှစ်သန်းပေါင်းများစွာ ကျောက်ဖြစ်ရုပ်ကြွင်းထဲတွင် တွေ့ရှိ စိုက်ပျိုးခဲ့ရသောအပင် ဖြစ်သဖြင့် ကျောက်ဖြစ်ရုပ်ကြွင်းသစ်ပင် ဟုလည်း ခေါ်ဆိုသည်။
ကိုးကား ကဏ္ဍ:သမိုင်းမတိုင်မီ အပင်မျိုးစုများ။
thumb| မန္တလေးတောင်ခြေရှိ သုဓမ္မာဇရပ်များ သုဓမ္မာဇရပ်များသည် မန္တလေးတိုင်းဒေသကြီး၊ မန္တလေးမြို့တွင် တည်ရှိသည်။
ရတနာပုံမြို့တည်၊ နန်းတည် မင်းတုန်းမင်းကြီး၏ ကောင်းမှုဖြစ်သည်။
တည်နေရာ မန္တလေးတောင်၏တောင်ဘက် အောင်မြေသာစံမြို့နယ်တွင် တည်ရှိသည်။
အရှေ့ဘက်တွင် ၆၅ လမ်းနှင့် စန္ဒာမုနိစေတီ၊ အနောက်ဘက်တွင် ရတနာပုံ တိရစ္ဆာန်ဥယျာဉ်နှင့် မဟာဇောတိကာရာမ (စံကျောင်းတိုက်)၊ တောင်ဘက်တွင် ၁၂ လမ်းနှင့် ကျုံးမြို့ရိုး၊ မြောက်ဘက်တွင် မန္တလေးတောင် တည်ရှိသည်။
thumb|မန္တလေးတောင်ပေါ်မှ တွေ့မြင်ရသော ကျုံး၊ နန်းမြို့ရိုးနှင့် သုဓမ္မာဇရပ်များ (၁၉၇၆ ခုနှစ်) ခေတ်ကာလ ရတနာပုံခေတ်လက်ရာ သစ်သားအဆောက်အအုံများ ဖြစ်သည်။
ထူးခြားချက် ထုပ်စွပ်လျောက်စွပ်ဖြင့် တည်ဆောက်ထားသည်။
ရတနာပုံခေတ် သာသနာရေးဆိုင်ရာ စာပြန်ပွဲများကျင်းပရာ အဆောက်အအုံများဖြစ်သည်။
သမိုင်းအကျဉ်း သက္ကရာဇ် ၁၂၂၁ ခုနှစ်တွင် မန္တလေးတောင်ခြေ၊ ရွှေမြို့တော် အရှေ့မြောက်အရပ် ယခုကျောက်တော်ကြီးဘုရား တောင်ဘက်တွင် ပဋ္ဌာန်းဟောသိမ်များကို မင်းတုန်းမင်းတရားကြီးက ရတနာပုံရွှေမြို့နှင့် တစ်ပြိုင်နက်တည်း ဆောက်လုပ်လှူဒါန်းတော်မူခဲ့သည်။
တစ်ဖန် ၁၂၂၆ ခုနှစ်တွင် မှူးမတ်များအား ငွေတော်ထုတ်ပေး၍ သုဓမ္မာဇရပ်ပေါင်း ၃၃ ဆောင်ကို ဆောက်လုပ်စေတော်မူခဲ့သည်။
ယင်းဇရပ်များကို သုဓမ္မာဇရပ်တန်းဟုခေါ်သည်။
အဆိုပါ သုဓမ္မာဇရပ်များသည် ပဉ္စမသင်္ဂါယနာတင် ဘဝရှင်မင်းတုန်းကြီးလက်ထက်၌ တစ်နှစ်တစ်ကြိမ် သာသနာ့အာဇာနည်လောင်းများ ရွေးချယ်သည့် သုဓမ္မာစာပြန်ပွဲများကျင်းပရာ မြင့်မြတ်သော ဘူမိနက်သန်နေရာလည်းဖြစ်သည်။
ယခုအခါ နှစ်ကာလကြာမြင့်မှု၊ သဘာဝဘေးဒဏ်ကြောင့် ပျက်စီးကုန်ခဲ့ရာ ၁၉ ဆောင်မျှသာကျန်ရှိ၍ နိုင်ငံတော်အစိုးရ၊ ယဉ်ကျေးမှုဝန်ကြီးဌာန၊ ရှေးဟောင်းသုတေသန၊ အမျိုးသားပြတိုက်နှင့် စာကြည့်တိုက်ဦးစီးဌာနက ပြင်ဆင်ထိန်းသိမ်းထားလျက်ရှိသည်။
အမျိုးအစား သစ်သားတိုင်လုံးများဖြင့် တည်ဆောက်ထားသော အမိုးနှစ်ထပ် လည်ပေါ်တစ်ဆင့်ခံထားဝယ်ဆောင်ပုံစံ အဆောက်အအုံမျိုးဖြစ်သည်။
အဆောက်အအုံကို ထုပ်စွပ်လျောက်စွပ်စနစ်ဖြင့် တည်ဆောက်ထားသည်။
ယခင်က အမွှမ်းပန်းများ အမိုးအကာများရှိခဲ့သော်လည်း ယခုအခါ၌မရှိတော့ပါ။
လက်ရှိအခြေအနေ အဆောက်အအုံ၏ အဖြူထည်ပိုင်းများကို မူလလက်ရာမပျက် တွေ့နိုင်သည်။
သို့သော် အမွှမ်းပန်းများနှင့် အကာအရံများကိုမူ နှစ်ကာလရှည်ကြာမှုကြောင့် မတွေ့ရတော့ပါ။
ခံ့ညားတောင့်တင်းသော တိုင်လုံးကြီးများနှင့် ထုပ်စွပ်လျောက်စွပ်တည်ဆောက်ခဲ့သော မြန်မာ့ဗိသုကာ နမူနာပြအဆောက်အအုံများ ဖြစ်သည်။
ယခင်က သုဓမ္မာဇရပ်ပေါင်း ၃၃ ဆောင် ရှိခဲ့သော်လည်း သဘာဝဘေးဒဏ်နှင့် မီးလောင်မှုကြောင့် ယခုအခါ ၁၉ ဆောင်သာ ကျန်ရှိတော့သည်။
အကြောင်းအမျိုးမျိုးကြောင့် ယိုယွင်းပျက်စီးမှုများကိုလည်း ရှေးမူလက်ရာတိုင်း ပြန်လည်ပြုပြင်ထားသည်။
ထိန်းသိမ်းမှု ယဉ်ကျေးမှုဝန်ကြီးဌာန၊ ရှေးဟောင်းသုတေသန၊ အမျိုးသားပြတိုက်နှင့် စာကြည့်တိုက်ဦးစီးဌာနက တာဝန်ယူထိန်းသိမ်းစောင့်ရှောက်ထားသည်။
ကိုးကား ကဏ္ဍ:မြန်မာနိုင်ငံရှိ ရှေးဟောင်းအမွေအနှစ် အဆောက်အအုံများ ကဏ္ဍ:မန္တလေး ကဏ္ဍ:မန္တလေးမြို့ရှိ အဆောက်အအုံများ။
thumb|ကရဝိတ်ဖောင်အား ညအခါ ရှုမြင်ရပုံ ကရဝိက် (သို့) ကရဝိက် ဖောင်သည် ကန်တော်ကြီး၏ အရှေ့ဘက်ကမ်းနားတွင် တည်ရှိသည်။
၎င်းဖောင်အား ဗိသုကာပညာရှင် ဦးငွေလှိုင် သည် တော်ဝင်ပြည်ကြီးမွန် ဖောင်အားအခြေခံ၍ ဆောက်လုပ်ခဲ့ခြင်းဖြစ်သည်။
၁၉၇၂ ခုနှစ်၊ ဇွန်လတွင် စတင် ဆောက်လုပ်ခဲ့ခြင်း ဖြစ်ပြီး ၁၉၇၄ ခုနှစ်၊ အောက်တိုဘာလတွင် ပြီးစီးခဲ့သည်။
ဤဖောင်သည် ကွန်ကရစ် နှစ်ထပ်အမျိုးအစားဖြစ်ပြီး သံချောင်းများဖြင့် ပိုမိုခိုင်ခံ့အောင် ပြုလုပ်ပြီး အမိုးကိုပြာသာဒ် အမိုးဖြင့် တည်ဆောက်ထားသည်။
မြန်မာ့စွယ်စုံကျမ်း၊ အတွဲ(၁) thumb|ကန်တော်ကြီး အရှေ့ဘက်ကမ်း၌ တည်ရှိသော ကရဝိတ်ဖောင် ဝေါဟာရဗေဒ မြန်မာစာလုံးပေါင်း သတ်ပုံကျမ်းတွင် ကရဝိက်ဟု ရေးသည်။
ကရဝိတ်ဟုသော စကားလုံးသည် ပါဠိဘာသာ "ကရဝိက"မှ ဆင်းသက်လာပြီး သာယာသော အသံရှိသော ဒဏ္ဍာရီလာ ဆန်းကြယ်သော ငှက်ဖြစ်သည်။
ကရဝိတ်အယူအဆ ကရဝိက် ဆိုတာ ဆက်ရက်ငှက်ပါကွာလို့ ပြောသည့် လူများရှိကြရာ ထိုကဲ့သို့ပြောသူများကို မှားတယ်ဟု ငြင်းရန်ခက်ပေသည်။
အဘယ့်ကြောင့်ဆိုသော် ကရဝိက် အစပြုသော ကိန္နရာ၊ ကိန္နရီ၊ ဂဠုန်၊ ဟင်္သာ၊ ခြင်္သေ့၊ စာမရီ၊ နဂါး၊ နရား တို့မှာ ဆန်းကြယ်သော သတ္တဝါများအဖြစ် ပန်းချီဆရာ လက်စွမ်းရှိသလောက် ခြယ်လှယ်ထားသော အရာများ ဖြစ်သည်။
ကိန္နရာရုပ်ရေးသည့်အခါတွင် ငှက်၏ကိုယ်လုံးပေါ်၌ လူခန္ဓာကိုယ်တစ်ခု ထပ်ဆင့်တင်ပေးထားသော်လည်း ဆန်းကြယ်လှပသော သတ္တဝါတစ်ခုအဖြစ် လူအများ၏အမြင်တွင် မေးခွန်းမရှိပဲ လက်ခံလိုက်ကြခြင်း ဖြစ်သည်။
ပန်းချီဆရာက ဉာဏ်ရှိသလို ခြယ်လှယ်သည် ဆိုရာတွင် ပဒေသရာဇ်ခေတ်တွင်မှ စတင်သည်ဟု ဆိုသင့်သည်။
ကရဝိက်ငှက်သည် ဟိမဝန္တာ ဥဩ တစ်မျိုး ဖြစ်သည်ဟု ဆိုသည်။
အလွန်သာယာသော အသံများကို ကရဝိက်သံ၊ ကြိုးကြာသံများနှင့် နှိုင်းယှဉ်လေ့ရှိခြင်းကို ထောက်သော် ကရဝိက်ငှက်သည် အလွန်အသံသာယာသော ငှက်မျိုးဖြစ်ဟန်တူပေသည်။
ကရဝိက်ဖေါင်ဟုခေါ်သော ရေယာဉ်တွင် ကရဝိက်ငှက်၏ သဏ္ဌာန် တည်ဆောက်လေ့ ရှိကြသော်လည်း၊ နှုတ်သီးရင်အုပ် အတောင်နှစ်ဖက်နှင့် ငှက်တစ်ကောင်အဖြစ်ကိုသာ သာမန် အားဖြင့် သိကြရ၍ အမှတ်အသား အတိအကျ မရှိချေ။
ဤ ငှက်၏ဥ၊ အသိုက်နှင့် အလေ့အထများကိုလည်း တိကျစွာ ဖော်ပြထားခြင်း မရှိပေ။
သန်းထွန်း - သမိုင်းထဲက ဒီဇိုင်း ကိုးကား Category:ရန်ကုန်မြို့။
နရပတိစည်သူမင်းကြီး လက်ထက် ငှက်ပစ်တောင် သံဃာ့ဂိုဏ်းကြီး၏ ဦးစီးနာယက ဖြစ်သည်။
အရှင် ဥတ္တရာဇီဝ မထေရ်၏ တပည့်ဖြစ်သည်။
ဝိနည်းသိက္ခာ လေးစား၏။
တန်ခိုး ဣဒ္ဓိပါဒ်လည်း ကြီးမား၏။
ရဟန္တာနှင့် ပုဂ္ဂိုလ်ထူးများ - ဓမ္မာစရိယ ဦးဌေးလှိုင် ကိုးကား Category:ဗုဒ္ဓဘာသာရဟန်းများ။
ခရေပန်း မြန်မာပြည်၏ရာသီအလိုက်ပွင့်သောပန်းများနှင့်ရာသီပွဲတော်များ တန်ခူးလ - ပိတောက်ပန်း၊ ကံ့ကော်ပန်း၊ ရင်ခတ်ပန်း(သင်္ကြန်ပွဲ) ကဆုန်လ- စံကားပန်း(ညောင်ရေသွန်းပွဲ) နယုန်လ- စံပယ်ပန်း၊ မုလေးပန်း(စာပြန်ပွဲ) ဝါဆိုလ- ပုန်းညက်ပန်း(ဝါဆိုပွဲ) ဝါခေါင်လ- ခတ္တာ(စာရေးတံမဲပွဲ) တော်သလင်းလ- ရင်းမာပန်း(လှေပြိုင်ပွဲ) သီတင်းကျွတ်လ- ကြာမျိုးငါးပါး(ဆီမီးထွန်းပွဲ) တန်ဆောင်မုန်းလ- ခဝဲပန်း(ကထိန်ပွဲ) နတ်တော်လ- သဇင်ပန်း(စာဆိုတော်ပွဲ) ပြာသိုလ- ခွာညိုပန်း(မြင်းခင်းပွဲ) တပို့တွဲလ - ပေါက်လဲပန်း(မီးပုံပွဲ။
ထမနဲပွဲ) တပေါင်းလ- သရဖီပန်း၊ အင်ကြင်းပန်း(သဲပုံစေတီပွဲ) မြန်မာတို့သည်တောတောင်ရေမြေသဘာ၀အလှနှင့် အမြဲတစေထိတွေ့နေကြသည်ဖြစ်ရာ ဆယ့်နှစ်လရာသီအကြောင်းနှင့် ဆယ့်နှစ်ရာသီပွဲ‌တော်အ‌ကြောင်းကို စကားပြေဖြင့်ဖြစ်စေ ကဗျာလင်္ကာဖြင့်ဖြစ်စေ၊ ဖွဲ့နွဲ့ပြောဆိုစရာရှိလျှင်မည်သည့်ရာသီ၌ မည်သည့်ပန်းပွင့်သည် မည်သည့်ပွဲ‌တော် မည်သည့်လရောက်မည်ဟူသောအချက်ကို အဓိကထား၍ ပြောဆိုလေ့ရှိကြသည်။
မောင်ထင် ( မြန်မာဆယ့်နှစ်လအကြောင်း) ကိုးကား Category:ပန်းများ Category:ရုက္ခဗေဒ Category:အပင်များ။
ပိန်းနိုက်သည် အင်္ဂလိပ်ဘာသာဖြင့် Painite ဟု အမည်ရပြီး ကမ္ဘာ့အရှားပါး ဆုံး ကျောက်မျက်ရတနာ ၁ဝမျိုး စာရင်း၌ အဆင့် ၅ ဝင်သော ကျောက်မျက်ရတနာ တစ်မျိုး ဖြစ်သည်။
ရှာဖွေတွေ့ရှိခဲ့သူမှာ အင်္ဂလိပ်လူမျိုး သတ္တုဗေဒ ပညာရှင် Arthur C.D.Pain ဖြစ်သည်။
၁၉၅၀ ခုနှစ်နောင်းပိုင်းက မြန်မာနိုင်ငံ အထက်ပိုင်း၊ မိုးကုတ် ကျောက်တွင်းမှာ တူးဖော်တွေ့ရှိခဲ့ခြင်း ဖြစ်ပြီး သူ့အမည် Pain ကို အစွဲပြုကာ Painite ဟု အမည်ပေးလိုက်ခြင်းဖြစ်သည်။
ဓာတုဗေဒအခေါ် Borateဖြစ်သည်။
ကယ်လ်ဆီယံ၊ ဇိုင်ကိုနီယမ်၊ ဘိုရွန်၊ အလူမီနီယံ၊ အောက်ဆီဂျင် စသော သတ္တုဓာတ်တို့ပါဝင်ပြီး ခရိုမီယံ၊ ဗနေဒီယံ စသည့် သတ္တုတို့ အနည်းငယ်ရောစပ်ပါဝင်သည်ဟု သိရသည်။
ယင်းကျောက် Painite၏ ထူးခြားချက်မှာ သူ့သဘာဝကိုက ခြောက်မြောင့်သဏ္ဍန် အဖြစ် တည်ရှိနေခြင်း ဖြစ်သည်။
အနီရောင်၊ ကြက်သွေးရောင်၊ လိမ္မော်နီရောင် အဆင်းသဏ္ဍန် တွေ့ရသည်။
နှစ်ပေါင်းကာလအတော်ကြာသည့်တိုင် Painiteသည် တစ်ကမ္ဘာလုံးမှာမှ သုံးခုသာ ရှိခဲ့သည်။
သို့ပေမယ့် ၂၀⁠၀၅ နှစ်မတိုင်မီကာလမှာတော့ ၂၅ခု ထက်နည်းသော အရေအတွက်ထိရှိလာသည်။
ယင်းနောက်ပိုင်း တူးဖော်မှုမှာ Painite တွေ့ရှိမှု ရှိမရှိကတော့ စစ်တမ်းကောက်မထားပါ။
သို့ပေမယ့် ယင်းကျောက်အမျိုးအစားသည် တစ်ကမ္ဘာလုံးမှာ မြန်မာနိုင်ငံမှာပဲ တွေ့ရှိသေးတဲ့ ကျောက်အမျိုးအစား ဖြစ်ပြီး ထိပ်တန်းရှားပါးဈေးကြီး ကျောက်ဖြစ်တယ်သည်ဟု ကမ္ဘာက အသိမှတ်ပြုထားသည်။
၁ကာရက်ကို အမေရိကန်ဒေါ်လာ ၆သောင်းဝန်းကျင်တန်ဖိုးရှိသော ကျောက်ဖြစ်သည်ဟု သိရသည်။
Painite အနည်းငယ်ကို သူဌေးသူကြွယ်အချို့က ပိုင်ဆိုင်ပါသည်။
Painite အချို့ကို ဗြိတိန် သဘာဝသမိုင်းပြတိုက်၊ အမေရိကန် ဘူမိဗေဒသိပ္ပံ၊ ကယ်လီဖိုးနီးယား နည်းပညာသိပ္ပံနှင့် ဆွစ်ဇာလန် ကျောက်မျက်ရတနာ သုတေသနဓာတ်ခွဲခန်း တို့မှာ ခင်းကျင်းပြသထားသည်။
သင်သေသွားသော်သည် ဆရာဇော်ဂျီ၊ စာရေးဆရာ၏ ကဗျာတစ်ပုဒ်ဖြစ်သည်။
၁၉၃၅ ခုနှစ် ဒီဇင်ဘာလထုတ် အိုးဝေမဂ္ဂဇင်းတွင် ပါဝင်ခဲ့သည်။
သင်သေသွားသော် ဩော်... လူ့ပြည်လောက၊ လူ့ဘဝကားအိုရနာရ၊ သေရဦးမည်မှန်ပေသည်တည့်။
သို့တပြီးကား၊ သင်သေသွားသော်သင်ဖွားသောမြေ၊ သင်တို့မြေသည်အခြေတိုးမြင့်၊ ကျန်ကောင်းသင့်၏။
သင်၏မျိုးသား၊ စာစကားလည်းကြီးပွားတက်မြင့်၊ ကျန်ကောင်းသင့်၏။
သင်ဦးချ၍ အမျှဝေရာစေတီသာနှင့်၊ သစ္စာအရောင်ဉာဏ်တန်ဆောင်လည်းပြောင်လျက်ဝင်းလျက် ကျန်စေသတည်း။
ကဗျာ တည်ဆောက်ပုံ သင်သေသွားသော်ကဗျာသည် လင်္ကာ အမျိုးအစား ဖြစ်ပြီး အပိုဒ်လေးပိုဒ်ဖြင့် ဖွဲ့စည်းထားသည်။
သံဝေဂ (ပု) [သံ+ဝိဇီ+ဏ။
နီတိ၊ ဓာတု၊၄၈၊ ၂၂၄။
၆၂၃၊ ၆၄၀။
သံ+ဝိဇ+ဏ။
မောဂ်၊၅၊၁၅၄-ပဉ္စိကာ။
နိရုတ္တိ၊၄၄၁-နှာ။
သံဝိဇ္ဇနံ သံဝေဂေါ။
နိရုတ္တိ၊၅၄၂-နှာ။
သံဝေဂ-သံ။
သံဝေအ၊ သံဝေဂ-ပြာ၊ အဒ္ဓမာဂဓီ။
] (၁) ကြောက်ရွံ့-ကြောက်လန့်-ထိတ်လန့်-ခြင်း။
(က) ဇာတိစသည်တို့ကို ဘေးအားဖြင့်သိမြင်သောဉာဏ်။
(က) ဇာတိစသည်တို့ကို ဘေးအားဖြင့် သိမြင်သောဉာဏ်။
သံဝေဂေါ စ သံဝေဇနိယေသု ဌာနေသု သံဝိဂ္ဂဿ စ ယောနိသော ပဓာနံ။
ဒီ၊၃၊၁၇၉။
သံဝေဂေါတိ... ဇာတိအာဒီနိ ဘယတော ဒဿနဉာဏံ။
ဒီ၊ဋ္ဌ၊၃၊၁၆၆။
(ခ) ဩတ္တပ္ပနှင့်တကွဖြစ်သောဉာဏ်။
(ဂ) ဩတ္တပ္ပ။
တဿာ မေ အဟု သံဝေဂေါ။
ဝိမာန၊၇၀။
သံဝေဂေါ နာမ သဟောတ္တပ္ပံ ဉာဏံ။
ဝိမာန၊ဋ္ဌ၊၁၉၇။
အံ၊ဋီ၊၂၊၃၁၆။
သံဝေဂေါ (ပဋိသံ၊ဋ္ဌ၊၂၊၁၄၃) တိ သဩတ္တပ္ပဉာဏံ။
၂၉၆။
(မ၊ဋ္ဌ၊၃၊၁၄၈။
ဒီ၊ဋီ၊၂၊၁၇၉။
မ၊ဋီ၊၃၊၁၀၄)။
တေပိ တထာဂတဿ ဓမ္မဒေသနံ သုတွာ ယေဘုယျေန ဘယံ သံဝေဂံ သန္တောသံ အာပဇ္ဇန္တိ။
အံ၊၁၊၃၄၂။
ဒီ၊ဋ္ဌ၊၃၊၁၀၂-၃။
သံဝေဂန္တိ သဟောတ္တပ္ပဉာဏံ၊ ဩတ္တပ္ပမေဝ ဝါ။
ဒီ၊ဋီ၊၁၊၁၅၇။
သီ၊ဋီ၊သစ်၊၁၊၄၁၉။
သံဝေဂေါ စ သံဝေဇနိယေသု ဌာနေသု။
အဘိ၊ဓ၊၁၆။
သံဝေဂေါတိ သဟောတ္တပ္ပံ ဉာဏံ ဩတ္တပ္ပမေဝ ဝါ။
မူလဋီ၊၁၊၅၇။
(ဃ) အရိယမဂ်။
(င) သမထ, ဝိပဿနာ-ဘာဝနာ။
(င) သမထ, ဝိပဿနာဘာဝနာ။
သံဝေဂမာပါဒီ (သံ၊၁၊၁၁၉) တိ ဒေဝတာပိ နာမ မံ ဧဝံ ဧဝံ သာရေတီတိ ဝိဝေကမာပန္နော၊ ဥတ္တမဝီရိယံ ဝါ ပဂ္ဂယှ ပရမဝိဝေကံ မဂ္ဂမေဝ ပဋိပန္နော။
သံ၊ဋ္ဌ၊၁၊၂၆၃။
ဝိဝေကမာပန္နောတိ ကိလေသဝိဝေကံ သမထဝိပဿနာဘာဝနမာပန္နော။
သံ၊ဋီ၊၁၊၂၉၇။
(စ) ဝိပဿနာ။
(ဆ) ဝိပဿနာနှင့် တကွဖြစ်သောမဂ်။
မဟတော သံဝေဂါယာ (အံ၊၁၊၄၄) တိ မဟန္တဿ သံဝေဂဿ အတ္ထာယ။
ဥပရိပဒဒွယေပိ ဧသေဝနယော။
ဧတ္ထ စ မဟာသံဝေဂေါ နာမ ဝိပဿနာ၊ ...အထ ဝါ မဟာသံဝေဂေါ နာမ သဟ ဝိပဿနာယ မဂ္ဂေါ။
အံ၊ဋ္ဌ၊၁၊၄၁၀။
(ဇ) စိတ်၏ထိတ်လန့်ခြင်း။
တထာ ဟိ အဟံ ဣမသ္မိညေဝ ပဝေသနေ ဘယတဇ္ဈိတော မရဏဘယေန သန္တောသံ သံဝေဂံ အာပါဒိတော။
ဇာ၊ဋ္ဌ၊၁၊၅၂၉။
ဣတရထာ ဟိ စိတ္တုတြာသဝသေန ဒေါသောယေဝ သံဝေဂေါတိ အာပဇ္ဇတိ။
သီ၊ဋီ၊သစ်၊၁၊၇၅။
(၂) ကြောက်ရွံ့-ကြောက်လန့်-ထိတ်လန့်-တတ်သော (ဉာဏ်)။
သံဝေဂဉာဏ- ကြည့်။
(၃) (က) ကြောက်ရွံ့-ကြောက်လန့်-ထိတ်လန့်-ရာ။
(ခ) ကြောက် ရွံ့-ကြောက်လန့်-ထိတ်လန့်-စေတတ်သော (အကြောင်း)။
(ခ) ကြောက်ရွံ့-ကြောက်လန့်-ထိတ်လန့်-စေတတ်သော(အကြောင်း)။
သံဝေဂဝတ္ထု-ကြည့်။
(၄) ကြောက်ရွံ့-ကြောက်လန့်ထိတ်လန့်-ရာ (အခါ)။
(၄) ကြောက်ရွံ့-ကြောက် လန့်-ထိတ်လန့်-ရာ (အခါ)။
သံဝေဂသမယ-ကြည့်။
(၅) ကြောက်ရွံ့-ကြောက်လန့်-ထိတ်လန့်-အပ်သော။
သံဝေဂသင်္ခါရ-ကြည့်။
တိပိဋကအဘိဓာန် အတွဲ-၂၀ သံဝေဂဝတ္ထု ၈-ပါး အဋ္ဌ သံဝေဂဝတ္ထုနိ နာမ ...ပစ္စုပန္နေ အာဟာရပရိယေဋ္ဌိမူလကံ ဒုက္ခန္တိ။
ဒီ၊ဋ္ဌ၊၂၊၃၈၄။
အဘိ၊ဋ္ဌ၊၂၊၂၇၁။
ဝိသုဒ္ဓိ၊၁၊၁၃၁။
ဣမာနိ ဟိ သံဝေဂဝတ္ထုနိ သံဝေဇနိယဋ္ဌာနာနိ နာမ။
(၁) ဇာတိ- ပဋိသန္ဓေနေမှု။
(၂) ဇရာ- အိုမင်း ရင့်ရော် ဆွေးမြေ့မှု။
(၃) ဗျာဓိ- ဖျားနာမှု။
(၄) မရဏ- သေဆုံးမှု။
(၅) အပါယဒုက္ခ- အပါယ်ဆင်းရဲ၊ (၆) အတီတေ ဝဋ္ဋမူလကဒုက္ခ- အတိတ်၌ ဝဋ်လျှင်အရင်းခံရှိသော ဆင်းရဲ။
(၇) အနာဂတေ ဝဋ္ဋမူလကဒုက္ခ- အနာဂတ်၌ ဝဋ်လျှင်အရင်းခံရှိသောဆင်းရဲ။
(၈) ပစ္စုပ္ပန္နေ အဟာရပရိယေဋ္ဌိမူလကဒုက္ခ- ပစ္စုပ္ပန်၌ အာဟာရကို ရှာမှီးရခြင်းလျှင် အရင်းခံရှိသော ဆင်းရဲ-ဟူ၍ ၈-ပါးရှိသည်။
(ဒီ၊ဋ္ဌ၊၂၊၃၈၄။
မ၊ဋ္ဌ၊၁၊၃၀၂။
အံ၊ဋ္ဌ၊၁၊၄၀၁။
အဘိ၊ဋ္ဌ၊၂၊၂၇၂။
) (တစ်နည်း) သံဝေဂဝတ္ထု ၈-ပါး (၁) ဇာတိ, (၂) ဇရာ, (၃) ဗျာဓိ, (၄) မရဏ, အပါယ်ဆင်းရဲ (၄)ပါးအားဖြင့် ၈-ပါးရှိသည်။
ခုဒ္ဒက၊ဋ္ဌ၊၂၀၁။
သုတ္တနိ၊ဋ္ဌ၊၁၊၁၇၇-၈။
) သံဝေဂတရား၈ပါး လှပနုနယ်သောရူပါရုံရှိသော်လည်းနောက်ဆုံးတွင်အိုကြမည်။
စည်းစိမ်ကြီးကျယ်နေသော်လည်းနောက်ဆုံးတွင်ပျက်စီးရမည်။
ချစ်ခင်စွာပေါင်းသင်းနေကြရသော်လည်းနောက်ဆုံးတွင်ကွဲပြားကွေကွင်းရမည်။
အသက်ရှင်နေကြရသော်လည်းနောက်ဆုံးတွင်သေကြရမည်။
မာန်မာနတက်ကြွနေသော်လည်းနောက်ဆုံးတွင်အောက်ကျကြရမည်။
ချစ်ခင်နေကြသော်လည်းနောက်ဆုံးတွင်သောကဖြစ်ကြရမည်။
ချီးမွမ်းခြင်းခံကြရသော်လည်းနောက်ဆုံးတွင်ရှံ့ချခံကြရမည်။
ချမ်းသာကြသော်လည်းဒုက္ခနောက်ဆုံးဖြစ်ကြရမည်။
သုခမှတ်စု ကိုးကား ကဏ္ဍ:ဗုဒ္ဓဘာသာ ဝေါဟာရများ ကဏ္ဍ:ပါဠိဝေါဟာရများ ကဏ္ဍ:သင်္သကရိုက်ဝေါဟာရများ Category:ဝိပဿနာ။
ကင်ခြင်း () သည် မီးတိုက်ရိုက်အပူရှိန်ဖြင့် ချက်ပြုတ်ခြင်းနည်းဖြစ်သည်။
မီးတိုက်ရိုက်ကင်ခြင်းဖြစ်သည်။
အခြေခံနည်းလမ်း ကင်ရာတွင် မီးကျီးမီးခဲ၏ အပူရှိန်ကိုသာ ရယူပြီး မီးကျီးများ ရဲတောက်နေပါကလည်း အစားအစာများ လောင်သွား၊ တူးသွားတတ်သည်ကိုသတိပြုရမည်။
အသား၊ ငါး၊ ပုဇွန် တို့ကို ရေမပါ ဆီမပါပဲ တံစို့ထိုး၍သော်လည်းကောင်း၊ အသီးအနှံများကို သီတံတွင် သီ၍သော်လည်းကောင်း၊ ငါးအမျိုးမျိုးနှင့် ကြက်၊ဘဲ၊ ငှက် များကို ရေ၊ ဆီမပါပဲ ကင်ညှပ်ဖြင့် ညှပ်၍သော်လည်းကောင်း၊ မီးကျီးခဲများနှင့် မထိကပါပဲ မီးရှိန်ဖြင့် တိုက်ရိုက်မီးပြပေးခြင်းမျိုး ဖြစ်သည်။
မီးပြင်းလွန်းလျှင် အစားအစာများ အပေါ်ယံသာ လောင်ကျွမ်းသွားတတ်ပြီး အတွင်းသား မကျက် နပ်ခြင်း ဖြစ်တတ်သည်။
ကျိုခြင်း အရည်တစ်မျိုးမျိုးကို အငွေ့ပျံစေရန် အပူပေးခြင်း ဖြစ်သည်။
မြန်မာ့ဆေးဝါးဖော်စပ်ရာတွင် ဤချက်ပြုတ်နည်းကို အထူးအလေးပေး အသုံးများကြသည်။
မီးအပူရှိန်မှန်မှန်ဖြင့် ကြာမြင့်အောင် တိုးတည်ထားသည့် နည်းမျိုးဖြစ်သည်။
မြန်မာ့ဆေးဝါးအဖြစ် အသုံးပြုသော သစ်မြစ်၊ သစ်ရွက်၊ သစ်ခေါက်၊ သစ်ဥ စသည်တို့တွင် ပါရှိသည့် ဓာတ်သဘာဝများကို ထုတ်ယူရာတွင် ဤကဲ့သို့ မီးဖိုပေါ် ၌ ကြာမြင့်အောင် မီးရှိန်နည်းနည်းဖြင့် ထားခြင်းကို ဆေးကျိုသည်ဟု ခေါ်တွင်ကြသည်။
ရေနွေးကိုလည်းကျိုသည်ဟုပင်သုံးနှုန်းသည်။
နည်းလမ်း စားစရာကို ရေအေး (သို့) ရေပူထဲထည့်ပြီး ရေကျိုက်ကျိုက်ဆူစေရန် မီးရှိန်များများဖြင့် ချက်ပြုတ်နည်းဖြစ်သည်။
ဟင်းသီးဟင်းရွက်များကို အလုံးလိုက်ပြုတ်လေ့ရှိပြီး ပဲမျိုးစုံကိုလည်း ပြုတ်ကြသည်။
မျှစ်ပြုတ်၊ ဆန်ပြုတ် စသည်တို့ကိုကိုလည်း ဤနည်းအတိုင်းပြုတ်သည်။
ဤနည်းကို မူတည်၍ ချဉ်ရည်ဟင်း၊ ဟင်းချို၊ စွပ်ပြုတ်၊ ငါးရေချို စသည်ဖြင့် အမျိုးမျိုးသော ချက်ပြုတ်နည်းများ ဖြစ်လာရသည်။